b'\n_START_ARTICLE_\nMad og drikke i tidlig enev\xc3\xa6lde\n_START_SECTION_\nM\xc3\xa5ltider\n_START_PARAGRAPH_\nLandbefolkningen spiste tre store m\xc3\xa5ltider; davre, middag og nadver. De st\xc3\xb8rste m\xc3\xa5ltider var davre og middagsmad. Der skulle man nemlig bruge energi til det h\xc3\xa5rde fysiske arbejde, som blev lavet om dagen._NEWLINE_Ind imellem de store m\xc3\xa5ltider kom der mellemm\xc3\xa5ltiderne. De bestod oftest bare af en skive br\xc3\xb8d med lidt fedt, ost eller honning p\xc3\xa5.\n_START_SECTION_\nDavre \xe2\x80\x93 morgenmad\n_START_PARAGRAPH_\nDavre blev ofte allerede spist omkring kl. 6 om morgenen. Der havde tjenestepigerne allerede v\xc3\xa6ret oppe og malke f\xc3\xb8rste gang. Davren bestod af \xc3\xb8llebr\xc3\xb8d, som man nogle steder fik lidt fl\xc3\xa6sk til, og i egne t\xc3\xa6t p\xc3\xa5 havet fik man en sild. Det blev skyllet ned med \xc3\xb8l.\n_START_SECTION_\nMiddag \xe2\x80\x93 frokost\n_START_PARAGRAPH_\nMiddagsmaden blev serveret kl. 12. I de fleste egne spiste man 2 retter \xe2\x80\x93 s\xc3\xb8bemad og sulemad. S\xc3\xb8bemaden var gr\xc3\xb8d, v\xc3\xa6lling eller en suppe. Sulemaden var fl\xc3\xa6sk eller k\xc3\xb8d kogt fra suppen, v\xc3\xa6llingen eller gr\xc3\xb8den. Fisk og endda frisk k\xc3\xb8d kunne man ogs\xc3\xa5 f\xc3\xa5, hvis det var slagtetid.\n_START_SECTION_\nNadver \xe2\x80\x93 aftensmad\n_START_PARAGRAPH_\nNadver spiste man, n\xc3\xa5r dagens arbejde var forbi. Her fik man gr\xc3\xb8d. Hvis den var kold, h\xc3\xa6ldte man varm m\xc3\xa6lk over. Det blev skyllet ned med \xc3\xb8l.'